钦定古今图书集成/明伦汇编/人事典/第102卷 > 《梓潼南江泛舟序》唐·王勃
## 钦定古今图书集成/明伦汇编/人事典/第102卷 > 《梓潼南江泛舟序》唐·王勃

咸亨二年六月癸巳，梓潼县令韦君，以清湛幽凝，镇
流靖俗，境内无事，舣舟于江潭，纵观于丘壑，渺然有
山林陂泽之思。遂长怀悠想，周览极睇。思其人则“吕
望藉茅于磻溪之阴，屈平制芰于涔阳之浦，觉瀛洲
方丈，森然在目。”于是间以投壶，仇以妙论，亦有嘉殽
旨酒，鸣弦朗笛，以补寻幽之致焉。